ZAPISNIK

10. sjednice Vijeća Mjesnog odbora Miroševec

održane 28. ožujka 2022. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Mario Lucić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 10. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 9. sjednice održane 23. veljače 2022.

Na prijedlog predsjednice Vijeća, Vijeće jednoglasno prihvaća i utvrđuje

DNEVNI RED

Prijedlog za postavljanje nove ploče s nazivom ulica Mrnjaki i Rakeki za kbr.10, 14 i 16 – donošenje zaključka;

Zahtjev za povremeno korištenje prostora mjesne samouprave, Miroševečka cesta 131 – Domovinski pokret – donošenje zaključka;

Pitanja, prijedlozi i obavijesti.

AD 1. Prijedlog za postavljanje nove ploče s nazivom ulica Mrnjaki i Rakeki za kbr.10, 14 i 16

U raspravi sudjeluju svi članovi Vijeća.

Vijeće jednoglasno donosi

ZAKLJUČAK

Predlaže se uz postojeću tablu s nazivom ulice Mrnjaki postaviti smjerokaz za ulicu Rakeki kbr. 10, 14 i 16 ili postavljanje nove ploče s nazivom ulice Mrnjaki i Rakeki kbr.10, 14 i 16.

Gore navedeno predlaže se jer se do navedenih kućnih brojeva 10, 14 i 16 u ulici Rakeki, dolazi iz ulice Mrnjaki.

AD. 2. Zahtjev za povremeno korištenje prostora mjesne samouprave, Miroševečka cesta 131 – Domovinski pokret

U raspravi sudjeluju svi članovi Vijeća.

Vijeće jednoglasno donosi

ZAKLJUČAK

Odobrava se povremeno korištenje prostora mjesne samouprave Miroševečka cesta 131 političkoj stranci Domovinski pokret u terminu svake srijede u mjesecu od 20,00 do 21,00 sat.

Završeno u 21,00 sat

KLASA:024-08/22-003/684

URBROJ:251-13-11-5-22-2

U Zagrebu, 28. ožujka 2022.

Zapisnik sastavila: Dijana Bačani

Predsjednica

Vijeća Mjesnog odbora Miroševec

Dijana Bačani